PIKK.ee

19. piimapäev. Meiereide lugu
2025-07-14 10:00 - 16:00 (Europe/Tallinn) | Järvamaa, Järvamaa, Eesti
PÄEVAKAVA

10.00–12.15 Konverents „ Meiereide lugu“ / muuseumi peamaja II korruse saalis. Konverentsi kava:„Meiereide tekkimine ja ehitus Eestimaa küladesse XX sajandil“ Mai Kukk, Eesti Piimandusmuuseumi teadur;„Väärika meieri pajatused“ Arno Kannike;„Kaasaegne meierei E-Piima näitel“ Randel Veerits, E-Piim Tootmine Paide tehase juht;„Vana Kõpu meierei uus elu“ Gundo Roosvee, Soomaa Meierei OÜ juhatuse liige.
12.00–16.00 Piima- ja talutoodete laat / oma toodangut tutvustavad ja pakuvad suured ning väikesed tootjad ja meiereid. Kontakt: info@piimandusmuuseum.ee
12.15 Püsinäituse „Meiereide tekkimine ja ehitus Eestimaa küladesse XX sajandil“ avamine
12.45 Muusikaline tervitus puhkpilliansamblilt Brassical
13.00 Piimapäeva avamine välialal. Mobiilse näituse tutvustamine.
13.00–16.00 Metsamõisa looduspargi keskkonnatelk ja töötoad. Eesti Põllumajandusmuuseum Ülenurmelt ja Kurgja Talumuuseum. Pisila Puidupesa tegevuslauad väikelastele
13.30 puhkpilliansambel Brassical
14.00 Võivõistlus / parima tööstuses toodetud Eesti või väljaselgitamine
14.30 puhkpilliansambel Brassical
15.00 Piimarammu võistlus täiskasvanutele. Kepphobuste rada lastele
16.00 Ansambel „Minu Isa Oli Asusus Ise“ laval Einar Süggu (Gaute Kivistik) ja Eino Süggu (Margo Mitt)

Päevajuhid Rohke Debelakk ja Margo Mitt.

Lastele (tasuline): Minifarm, näomaalingud. Õhupallimees. Kuulmisbuss
Toitlustavad Türi Pritsumehed.
TASUTA sissepääs!
Toetavad: Eesti Põllumajandus Kaubanduskoda, Pilleriin Puskar, Arno Kannike, Väätsa Agro AS, Saaremaa Piimatööstus AS, Laekvere PM OÜ, Mangeni PM OÜ, Agrone OÜ, AS E-Piim Tootmine, Estonia OÜ, Tikupoiss, Valio Eesti AS, Fazer Eesti OÜ, Estover OÜ, Tere AS, AS Farmi piimatööstus, Baltika Food OÜ, Järva vald, Lõuna- Järvamaa Koostöökogu.LEADER meetmest EL kaasrahastuse toel.

Arvamusfestival 2025
2025-08-08 10:00 - 2025-08-09 19:00 | Järvamaa, Järvamaa, Eesti
2025. aasta Arvamusfestivali kava on Sinu ees! Kavas on üle 195 arutelu, lisaks põnev kultuuriprogramm ning eriilmelised töötoad. Et kogu meelepärane programm oleks lihtsasti leitav, on võimalik luua endale isiklik kava. Loe lähemalt siit.
Sel aastal leiad Arvamusfestivali kavast arutelusid, mille juures on Hea Tava Arutelujuhi märgis, mis kinnitab, et selle arutelu moderaator on läbinud Arvamusfestivali ja SpeakSmarti koostöös loodud praktilise töötoa. Märgisega tähistatud arutelude juhid on saanud ettevalmistuse, mis aitab neil arvestada nii festivali meeskonna kui ka publiku ootustega ning luua avatud, tasakaalustatud ja mõtestatud aruteluruumi – just nii, nagu Arvamusfestival seda väärtustab.
Pane tähele – sel aastal vajad festivalile tulekuks pääset. Sellist pääset pole Eestis varem olnud — sina ise määrad kas ja kui palju sa Arvamusfestivali toetad. Iga panus on samm jätkusuutlikuma ja sõltumatuma festivali suunas.
Head programmi uudistamist ja kohtume juba varsti Paides!

Näited:

08. aug 14:00-15:30 Maaelu – elustiilivalik või riiklik väärtus?

Maakondliku rahvastikuprognoosi kohaselt väheneb rahvaarv 2050. aastaks enamikus valdades. Maal elamise süsinikujälg on suurem ja teenuseid on hajusalt asustatud piirkondades kulukam pakkuda. Kas maaelu ongi kallis luksus või Eesti identiteedi süda, mida riik peab kaitsma? Väitleme selle üle, kas rohe-eesmärgid ja regionaalpoliitika on vastuolus? Kas teenused on riigi kohustus või erasektori võimalus? Tule, küsi ja väitle kaasa!

Arutelus osalejad: Priit Sibul (Isamaa), Tuula Raidna (Rohelised), Tarmo Tamm (Keskerakond), Piret Hartman (Sotsiaaldemokraatlik Erakond), Urmas Kruuse (Reformierakond)

08. aug 16:30-18:00 Kuhu pöörad, rohepööre?

Praeguses turbulentses maailmas kerkib üha sagedamini küsimus, mis on aktuaalseim teema, millega tegeleda. Kas roheteemad on taandumas või põgusalt peatunud, et seejärel järjest suuremaid tuure üles võtta? Kuhu tuleks mõtted ja eemärgid suunata ja millise tempoga liikuda? Kaasa kuulama ja arutlema on oodatud kõik, kes valutavad südant keskkonnateemade pärast – nii üksikisikud kui ka ettevõtjad.

Arutelus osalejad: Anu Realo (akadeemik, Warwicki ja Tallinna Ülikooli professor, Tartu Ülikooli külalisprofessor), Kai Realo (Ragn-Sells juhatuse esimees), Tõnis Leht (SALKi analüütik)

Arutelujuht: Leif Kalev (Tallinna Ülikooli politoloogia professor)

09. aug 10:00-11:30 Püsimetsandus – kas kesktee metsakaitse ja metsamajanduse vahel?

Mets on viimastel aastatel silma paistnud polariseeriva ja kirgi kütva teemana, kus justkui ühel pool rindejoont on looduskaitsjad, teisel pool aga metsamajandajad. Püsimetsandus kui alternatiivne metsamajandamise viis pakub võimalust leida tasakaalupunkt metsatulu saamise ja loodusväärtuste hoidmise vahel. Arutame, mis eristab püsimetsandust muudest metsamajandamise meetoditest ning kas ehk just see võiks olla Eesti metsanduse tulevikusuund.

Arutelus osalejad: Rainer Kuuba (metsaomanik ja püsimetsanduse praktiseerija), Raul Rosenvald (Tartu Ülikooli säästliku metsanduse nooremteadur), Rein Drenkhan (Eesti Maaülikooli metsapatoloogia professor), Erko Soolmann (RMK juhatuse liige)

Arutelujuht: Ode Maria Punamäe (Eestimaa Looduse Fondi kommunikatsiooniekspert)

09. aug 10:30-12:00 Kas öko-eluviis on ainult rikastele?

Mis päriselt säästab loodust? Kas loodussõbralik eluviis on tingimata kulukas või aitab hoopis raha säästa? Milline saab olla keskkonnahoidlik ettevõtlus? Tule kuulama ja arvamust avaldama.

Arutelus osalejad: Liisi Kirch (rahatarkuse edendaja), Maie Kiisel (jätkusuutlikkust uuriv sotsioloog), Lauri Põld (ettevõtja), Peeter Putnik (paradiisi taasavastaja)

Arutelujuht: Martin Altraja (Kliimaministeeriumi kommunikatsiooninõunik)

Arutelu korraldaja: Fridays For Future Eesti (MTÜ Loodusvõlu)

09. aug 10:30-12:00 Kohalikud bioressursid majanduse hüvanguks. Miks on see päriselus nii raske?

Eesti sõltub tugevalt import- ja tarneahelatest, mis kriisides (haiguspuhangud, julgeolekukriis) võivad katki minna. Võime sattuda olukorda, kus meil ei jätku toitu, tarbekaupu, energiat, ehitusmaterjale. Kuidas tagada hakkamasaamine, toetudes kohalikele bioressurssidele ja ringbiomajandusele? Kas teadlased ja ettevõtjad suudavad koos luua innovatsiooni, mis muudab piiratud ressursid väärtuseks? Võib-olla just see on väikeriigi tuleviku võti?

Arutelus osalejad: Hendrik Johannes Terras (regionaal- ja põllumajandusminister), Marie Allikmaa (Majandus- ja Kommunikatsiooniministeeriumi ettevõtluskeskkonna ja tööstuse osakonna juhataja majanduse ja innovatsiooni asekantsleri ülesannetes), Lauri Raid (Eesti Metsa- ja Puidutööstuse Liidu juhatuse liige), Sirli Rosenvald (toiduteadlane, ettevõtte Funki juht), Katrin Kepp (Eesti Maaülikooli Biomajanduse Arenduskeskuse juht)

Arutelujuht: Kalle Olli (Eesti Maaülikooli teadusprorektor ja merebioloog)

Arutelu korraldaja: Eesti Maaülikool

09. aug 12:00-13:30 Eesti inimesed soovivad, ökoloogid soovitavad ja prognoosid näitavad, et raiemahtu peaks vähendama. Mis seda takistab?

Keskkonnaagentuuri arvutused näitavad, et Eesti metsatagavara väheneb ehk raiutakse juba mitmed aastad rohkem kui metsa juurde kasvab. Kuidas edaspidi Eesti metsade majandamist nõnda suunata, et metsatagavara ei väheneks ja saaksime kogu ühiskonnana metsi nautida? Kuidas majandada nii, et mahuksime looduse piiridesse, ei peaks suuri trahve maksma ja metsaelustik oleks hoitud, ning et teisedki majandusharud peale puidutööstuse metsadesse ära mahuksid?

Arutelus osalejad: Andres Sutt (energeetika- ja keskkonnaminister), Madis Kallas (endine keskkonnaminister), Raul Rosenvald (Tartu Ülikool), Leo Filippov (metsakasvatusinsener, Eesti Looduskaitse Selts metsatoimkond), Tauri Arumäe (RMK metsakorralduse ja kaugseire osakonna juhataja), Taimar Ala (Keskkonnaagentuuri direktor)

Arutelujuht: Farištamo Eller (keskkonnaaktivist, huvikaitsja ja Päästame Eesti Metsad MTÜ juhatuse liige)

Arutelu korraldaja: Päästame Eesti Metsad MTÜ

09. aug 14:00-15:30 Kliimatark metsandus. Kuidas kohaneda ja tegutseda muutuvas keskkonnas?

Kliimasoojenemine ei ole müüt – selle mõju meie metsade arengule on selgelt märgatav. Metsal kui taastuval loodusvaral on muutuvates oludes kanda järjest olulisem roll. Arutelul otsime vastuseid, kuidas kliimamuutustega kohaneda, millised lahendused on juba kasutusel ja mida veel teha, et tagada metsade kestlikkus ka tulevikus. Oodatud on metsaomanikud, poliitikakujundajad ja kõik huvilised, kellele meie metsade heaolu korda läheb.

Arutelus osalejad: Reimo Lutter (Eesti Maaülikooli metsakasvatuse tenuuriraja nooremprofessor), Kristi Parro ( Kliimaministeeriumi metsaosakonna juhataja), Annika Kadaja (Eesti Puitmajaliidu tegevjuht), Jaarek Konsa (RMK arendus- ja kliimaosakonna juht)

Arutelujuht: Jürgen Aosaar (Eesti Maaülikooli metsakasvatuse kaasprofessor)

Arutelu korraldaja: Eesti Maaülikool

09. aug 14:00-15:30 Kuidas luua maale püsivaid töökohti?

Arutelu keskmes on küsimus, kuidas toetada regionaalset ettevõtlust ja tagada, et riik maapiirkondadest ei lahkuks. Kas sihtinvesteeringud maapiirkondasse on õigustatud või hoopis kulukas risk? Kuidas tagada era- ja avaliku sektori töökohtade säilimine väiksemates asulates? Regionaalsed ja hooajalised töökohad on paljudele pääsetee vaesusest. Mida teha, et need töökohad poleks ajutised ja alamakstud, vaid pakuksid inimestele kindlustunnet?

Arutelus osalejad: Kerli Ats (Eesti Põllumajandus-Kaubanduskoja juht), Mihkel Kurg (Ettevõtluse ja Innovatsiooni Sihtasutuse regionaalse investorteeninduse juht), Brit Rammul (Töötukassa juhatuse liige), Jaak Aab (Riigikogu majanduskomisjoni liige), Hannes Prits (Põllumeeste ühistu KEVILI juhatuse esimees)

Arutelujuht: Tanel Kiik (endine sotsiaal-, tervise- ja tööminister)

Arutelu korraldaja: Sotsiaaldemokraatlik Erakond

09. aug 16:00-17:30 Kas tulevikumetsad vajavad rangemat kaitset või paindlikumat majandamist?

Metsamajandamine vajab ühisosa ehk tasakaalu majandamise ja looduskaitse vahel. Kuidas erinevate osapoolte huvid saaksid liikuda ühise eesmärgi suunas? Kas ja kuidas tänane mets saaks tulevikus pakkuda rikkalikke elupaiku, aga lisaks täita ka majandusmetsa eesmärke? Arutame kasulikke võimalusi, kuidas saaks iga metsaomanik kogu metsa eluringi vältel vastutustundlikumalt käituda.

Arutelus osalejad: Aveliina Helm (Tartu Ülikooli professor), Aira Toss (metsakonsulent), Maire Nirk (erametsaomanik), Gunnar Reinapu (Keskkonnainvesteeringute Keskuse metsaosakonna juhataja)

Arutelujuht: Antti Tooming (Kliimaministeeriumi elurikkuse ja keskkonnakaitse asekantsler)

Arutelu korraldaja: Keskkonnainvesteeringute Keskus

09. aug 18:30-20:00 Eesti looduskapital. Kas roheinvestori järgmine edulugu või riiklikult pidurdatud potentsiaal?

Eesti looduskaitse rahastamise paradoks. Mida tähendab „lisanduvus“ Euroopa erainvestori jaoks Eesti looduskaitses, näited sellest mis on lisanduvus. Kui erakapitali kaasamise võimalused tõlgenduste ja praktikate tõttu ahenevad või muutuvad ebakindlaks, kuidas saab tohutu loodusliku rikkusega Eesti teenida arvestatavat tulu oma mittepuidulistelt väärtustelt – olgu selleks süsinikusidumine, elurikkuse krediidid või muud ökosüsteemiteenused.

Arutelus osalejad: Antti Tooming (Kliimaministeerium, elurikkuse ja keskkonnakaitse poliitika), Ando Eelmaa (eraloodushoiu saadik Euroopa Komisjoni juures, Eesti Erametsaliit ja Taluliit), Annela Anger-Kraavi (Cambridge’i Ülikool, kliimaläbirääkija), Jaan Sepping (Ecobase.Earth, esimene Eesti rahvusvaheline süsiniku ja elurikkusekrediitide vahendaja välisturul)

Arutelujuht: Hindrek Riikoja

Arutelu korraldaja: Loodushoiu Fond

Talupäev Kurgjal
2025-08-09 12:00 - 15:00 | Pärnumaa, Pärnumaa, Eesti
Talupäev saab 30 !
9. augustil kl 12.00 toimub C. R. Jakobsoni Talumuuseumis traditsiooniline Talupäev.

Avatud on taluturg, kus saab osta käsitöötooteid ja kohaliku toidutoodangut.

Päeva vältel saab osa võtta erinevatest töötubadest.

Häärberis on välja pandud rahvariided ning õues saab näha rahvatantsu ja miks mitte ka ise natuke jalga keerutada .

Kes tantsida ei taha saab Talulapse mängumaal heintes hüpata.

Taudiohu tõttu jääb sellel aastal Lambapäev kahjuks ära.
Oleme täitnud selle aja muude tegevustega.

Mõningad tööd, mida saab näha:
rehepeks kooditamine rabamine rukkilõikus laastulõikamine laastutööd propside koorimine saagimine linatööd sepatööd lõnga värvimine võitegu vöö kudumine

Mida saab teha töötubades? õnnenaela vildist meene ehete vahamudeleid midagi nahast

Muusikalise meeleolu eest hoolitseb ansambel Village Voice
Info täieneb jooksvalt.
Osadel tegevustel ja töötubadel on eraldi hind. Enamike töötubade eest saab tasuda vaid sularahas.

Piletid: täiskasvanu 10 € lapsed kuni 16a 7 € lapsed kuni 8a TASUTA

5860 0025 kurgja@memu.ee

Nõustajate seminar
2025-09-23 10:00 - 2025-09-24 14:00
23.-24. september toimub konsulentide/nõustajate sügisseminar.
Seminari sihtrühm on nimekirja kantud põllumajandusnõustajad ja konsulentid.
Kontakt: Meriliis Liiv, 5330 9171 meriliis.liiv@metk.agri.ee

Eesti hobuse unikaalsus teadlaste ja praktikute silme läbi
2025-09-27 09:30 - 18:00 | Järvamaa, Järvamaa, Eesti
Eesti Hobuse Kaitse Ühingu algatusel, koostöös Järvamaa Kutsehariduskeskusega toimub eesti tõugu hobustele pühendatud konverents.

Eesti tõugu hobune on põlistõug, kes on osa Eesti kultuuripärandist ja kes kannab endas olulist geneetilist ja fenotüübilist mitmekesisust. Et see pärand säiliks, peab tõug olema elujõuline, st hobusel ja tema kasvatamisel peab olema eesmärk. Eesti tõugu hobuse arvukus on praegu hea, kui võrrelda teda teiste ohustatud tõugudega, kuid vajalik on diskussioon selle üle, kuhu temaga liigume, kuidas kõige paremini säilitada üht maatõugu hobust tänapäevases maailmas ja kuidas mõjutavad praegused aretusotsused tõu habrast mitmekesisust.
Hobusekasvatus Eestis vajab enam teadmussiiret, et tagada aktiivne infovahetus teadlaste ja praktikute vahel.
Sellest tulenevalt on konverentsil kolm olulist eesmärki:

teadmussiire teadlastelt eesti hobuste kasvatajatele, kes tegelevad eeskätt praktiliste küsimustega ja kellel on keeruline orienteeruda teadusinfos, mis haakuks nende tegevusega;
teadmiste liikumine praktikutelt teadlastele;
praktikute otsesuhtlus konverentsil.

Osalemiseks täida registreerimisvorm (hiljemalt 15.08.2025).
Konverentsi ettekanded käsitlevad teadustulemusi eesti hobuse geneetikast ja kehaehitusest, traditsioonilisest kasutusest ja tänapäevaste kasutusvaldkondade mitmekesistamisest, hobuste rollist elurikkuse säilitamisel ja taastamisel, kasvatamise ja aretamise praktilistest probleemidest ja nende lahendustest.
Konverentsile on oodatud eesti tõugu hobuse kasvatajad, aretajad ja huvilised, sh kultuuripärandiga seotud inimesed, ratsutajad ja hobuteenuste pakkujad.
Konverentsi korraldavad Eesti Hobuse Kaitse Ühing ja Järvamaa Kutsehariduskeskus koostöös Eesti Hobusekasvatajate Seltsi ja Eesti Tõugu Hobuste Kasvatajate ja Aretajate Seltsiga. Konverents on pühendatud Eesti Hobuse Kaitse Ühingu 25. aastapäevale.

Ajakava:

09:30-10:15 Kogunemine, tervituskohv

10:15-10:30 Avasõnad

10:30-11:10 Terje Raudsepp (Texase A&M Ülikool) – Eesti hobuse genoom ja selle eripära
11:10-11:30 Urmas Saarma (Tartu Ülikool) – Eesti hobuse emaliinid, nende geneetiline mitmekesisus ja seosed teiste Eesti ja maailma hobuste emaliinidega
11:30-11:55 Ingrid Randlaht – Eesti hobuse värvusgeneetika kasvatajate ja teaduse huviorbiidis
11:55-12:15 Erkki Sild (Eesti Maaülikool) – Eesti hobusest genealoogiliste ja molekulaargeneetiliste andmete põhjal

12:15-13:15 Lõuna, fotonäitus

13:15-13:40 Markku Saastamoinen – Sound skeletal growth and development of young horses
13:40-14:05 Eve Rannamäe (Tartu Ülikool) – Eesti tõugu hobuse kehasuurusest ja kehaehitusest arheoloogiliste andmete põhjal
14:05-14:30 Aveliina Helm (Tartu Ülikool) – Kariloomade roll elurikkuse kujunemisel ja hoidmisel – eesti hobuse nähtavad ja nähtamatud mõjud
14:30-14:55 Karin Bachmann – (linna)inimene ja (eesti)hobune
14:55-15:20 Priit-Kalev Parts (OÜ Tuudevere Kordon) – Energialoojangule vastu kappab Eesti hobune: hobune majapidamises ja taastavas põllumajaduses

15:20-16:00 Kohvipaus, sünnipäevatort
16:00-17:00 Paneeldiskussioon:

Andres Kallaste (Eesti Hobusekasvatajate Selts)
Reedik Kivisoo (Tihuse Hobuturismi talu)
Priidu Tikk (Kassari hobusekasvandus, Eesti Hobuse Kaitse Ühing, Eesti Tõugu Hobuste Kasvatajate ja Aretajate Selts)
Andres Tuvi (Ruila Kliinik)
Miina Eliise Udeküll (Minni Hobutegevus)
Modereerib Aleksei Lotman (Eesti Hobuse Kaitse Ühing)

17:15-18:00 Järvamaa Kutsehariduskeskuse talli külastus

Esinejate tutvustused veebil www.esthorse.ee
Kohtume 27. septembril Säreveres!

Keskkonnaharidue konverents 2025
2025-10-22 11:30 - 2025-10-23 12:00 | Hiiumaa, Hiiumaa, Eesti
Keskkonnahariduse konverents “Keskkonnaharidus kliimamuutuste tuultes” juba 22.-23. oktoobril Hiiumaal!
Kohtume Hiiumaa Arenduskeskuse ja Kliimaministeeriumi kutsel kaheks päevaks Käina Huvi- ja Kultuurikeskuses (Käina, Mäe 2).
Avasõnad on kavas 22. oktoobril kell 12. Seejärel saame kuulata harivaid ettekandeid ja osaleda põnevates töötubades. Mõtteid saab vahetada ühises õhtusöögilauas ja õhtusesse aega mahub ka EKHÜ üldkoosolek.
Teisel päeval aruteluringides teeme juttu keskkonnahariduse kvaliteedisüsteemi arengutest ning anname üheskoos hoogu keskkonnahariduse ja -teadlikkuse uue perioodi tegevuskava stardile. Konverentsi lõpetavad väikesed väljasõidud, kus saame natuke rohkem aimu Hiiumaast ja hiidlaste tegemistest.
Kohapeal saab konverentsist osa kuni 100 inimest. Esimese päeva ettekannetest on plaanis otseülekanne ning need ka salvestatakse. Töötubadesse, aruteluringidesse ja väljasõitudele pääsevad ainult kohalviibijad.
Vaata päevakava: Keskkonnahariduse konverents 2025 | Keskkonnaharidus

Lisateave: Mairi Enok, keskkonnateadlikkuse peaspetsialist Kliimaministeeriumis
tel: 626 2995; e-kiri: mairi.enok@kliimaministeerium.ee

Kliimatark nõustamine
2025-10-29 10:00 - 12:30 | Harjumaa, Harjumaa, Eesti
Kutsume kliimatarga nõustamise lünkade ja lahenduste teemalisele arutelule
Arutelu toimub: 29. oktoobril kell 10-12.30
Toimumiskoht: Saku, METK saal, Teaduse 4
Maaelu Teadmuskeskus on seotud projektiga, mis ergutab meid mõtlema rohkem kliimateemalise nõustamise parendamisele. Projekti Climate Smart Advisors (https://climatesmartadvisors.eu/) eesmärk on arendada konsulente kliimatarkade põllumajandustavade kasutuselevõtu ergutamiseks. Projekti viiakse ellu töögruppide abil (Communities of Practice).
Arutelu eesmärgiks on:

Koguda sisendit võimalike tegevuste kohta, et võimendada potentsiaali paremate kliimateadlike nõustamisteenuste pakkumiseks.
Tuvastada väljakutsed ja vajadused Eestis kliimateadliku AKIS[1] toimimiseks, et toetada põllumajandustootjaid sellel teel.
Tuvastada Eestis toimivad tavad ja lahendused paremate kliimateadlike nõustamisteenuste pakkumiseks (sisend projekti Euroopa töörühma koosolekuteks).

Oodatud osalejad: konsulendid ja põllumajandusnõustajad, Climate Farm Demo projekti nõustajad, erialaorganisatsioonid, ministeerium, METK.
Päevakava
10.00 – 10:10 Tervitus ja sissejuhatus päeva.
10:10 – 10:30 Projekti Climate Smart Advisors ja selle töörühmade tutvustus. Hanna Tamsalu
10:30 – 11:30 Avatud ja juhendatud arutelu kliimamuutuste teemalise nõustamise murede ja võimaluste teemal.
11:30 – 12:00 Kuidas edasi – tuvastame koostöökohad; tähistame teemafookused; kirjeldame head praktikad.
12:00 – 12:15 Järgmised sammud ja lõpusõnad.
Registreerumne on avatud allpool ⇓ kuni 26. okoober õhtuni, et teaksime kohvitasse varuda.
Taustainfo
Projekt Climate Smart Advisors (CSA) on üleeuroopaline nõustajate võrgustik kliimatarkade põllumajandustavade kasutuselevõtu ergutamiseks.
Projektil on suur ambitsioon: toidujäätmete ja -kao tekitamisega seotud käitumist mõjutavate sotsiaalsete normide mõistmise parandamine. Toidujäätmete nulltaseme saavutamise kiirendamiseks soovib CSA kasutada neid teadmisi, et suurendada otsuste tegemise tõhusust ja toiduahela osaliste kaasamist.
Eesmärgi saavutamiseks keskendub projekt nõustajate rollile kliimatarkade uuenduste ja tavade väljatöötamisel ning levitamisel. Projekti raames korraldatakse konsulentidele kokkusaamisi ja koolitusi, mis toetavad nii nõustamist kui kaastööd innovatsiooniprojektides.
Eestis hakkab projekti raames tööle vähemalt 5 nõustajate töörühma. Ühte töörühma kuulub 6-8 konsulenti (kokku kaasatakse 1500 konsulenti üle Euroopa) ja iga töörühm tegutseb 2 aasta jooksul sarnases koosseisus, saades kokku vähemalt 4 korda aastas. Töörühma juht saab projektist koolitusi ja toetab kliimatarkade lahenduste nõustamist ning rakendamist oma piirkonnas.
METK on seotud kaasprojektidega Climate Farm Demo ning Climate Smart Research. Soovime Eestis nende projektide jõud omavahel ühendada.

Seminari oodatavad tulemused.

Valitud on välja esimesed kaks töörühma (teema, osalised) projektis rakendamiseks.
Valitud on välja võimalikud koostöö- ja teadmussiirde tegevused, et võimendada kliimateadlikkuse potentsiaali AKISes paremate nõustamisteenuste pakkumiseks.
Kirjeldatud on väljakutsed ja vajadused kliimateadlike nõustamisteenuste parandamiseks, et toetada põllumajandustootjaid.
Koostatud on kataloog Eestis hästi toimivate praktikate ja lahenduste kohta paremate kliimateadlike nõustamisteenuste pakkumiseks,

[1] AKIS – Põllumajanduslike teadmiste ja innovatsiooni süsteem, mille rakendamist toetavaks üksuseks on valitud METK

Kontakt: Hanna Tamsalu, hanna.tamsalu@metk.agri.ee või Leho Leis, leho.leis@metk.agri.ee

Suur- ja väikeprojektide toetusmeetme infopäev veebis (ja salvestus)
2025-11-11 13:00 - 14:30 | Veebis, Eesti
Tule osale suur- ja väikeprojektide toetamise meetme infopäeval 11. novembril 13:00-14:30 veebis!
Vaata infopäeva salvestust järgi siit!
Täiendavate küsimuste korral palun kirjuta meile: andres.huul@metk.agri.ee või Sille.Pudel@metk.agri.ee !

Meetme kohta korduma kippuvate küsimuste (KKK) rubriigi leiate PRIA kodulehelt Suur- ja väikeprojektide toetus 2025 | PRIA, meetme info lõpust.
Toetuse eesmärk on soodustada innovaatiliste lahenduste väljatöötamist ja rakendamist põllumajandus- ja metsandussektoris. Oluline on arvestada kogu tarneahela vastastikust mõju ning suurendada ettevõtjate konkurentsivõimet uuenduslike ja kõrgema lisandväärtusega toodete, teenuste ja tehnoloogiate kasutusele võtust. Tähtis on ka teadmiste- ja tehnoloogiasiirde ning koostöö tihendamine innovatsioonipartneriga. Parimate ja uuenduslike keskkonnasõbralike tootmis- ja töötlemistavade väljatöötamiseks ja rakendamiseks eeldatakse meetmes koostööd nii Eesti kui välismaiste teadus- ja arendusasutuste ning ekspertidega. Toetatakse Euroopa Innovatsioonipartnerluse (EIP) projektide läbiviimist nii Eesti kui väliskoostööna.
Suurprojektide toetuse eesmärk on edendada laiapõhjalist koostööd, kaasates vähemalt kolm eraldiseisvat ettevõtjat või organisatsiooni, et arendada sektoriülest innovatsiooni ja tõsta konkurentsivõimet.
Väikeprojektide toetuse eesmärk on pakkuda paindlikumat ja sihipärasemat tuge üksikettevõtjatele või väiksematele koostöögruppidele, kes arendavad uuenduslikke lahendusi väiksemas mahus.
Juba 12. novembril 2025 avanevat toetusmeedet tutvustavad:

Gret-Kristel Mällo, nõunik Regionaal- ja Põllumajandusministeeriumi Teadus- ja arendusosakonnast, kes avab meetme eesmärgid ja sisu ning
Hardi Heinvere, Põllumajanduse Registrite ja Informatsiooni Ameti Toetuste arendamise osakonna ärianalüütik, kes räägib e-PRIAs taotlusvormi täitmisest.
Infopäeva modereerib METK innovatsiooniteenistuse juhataja Andres Huul

Tutvu kindlasti enne infopäeva PRIA kodulehel juhiste ning lisatud linkide alt leitava infoga ja meetme dokumentidega:

Toetuse andmise tingimused ja kord (ReM määrus)
Määruse seletuskiri
Taotluse hindamise kriteeriumid

Kui soovid, et lugedes tekkivatele küsimustele vastame infopäeval, siis saada need palun hiljemalt 6. novembriks aadressile: andres.huul@metk.agri.ee ja kasutame neid esitluste ettevalmistamisel. Küsimusi saate esitada ka infopäeva ajal, kirjutades need vestlusaknasse. Küsimustele, millele me infopäeva jooksul vastata ei jõua, anname vastused kirjalikus vormis pärast infopäeva.
Osalemiseks registreeru hiljemalt 9. novembril (23:30)! Registreerimisvormile pääsed lingilt allpool ⇓
Kõigile registreerunutele saadame osalemislingi infopäevale eelneval päeval – 10. novembril.
Infopäeva teeme järelvaadatavaks PRIA kodulehe kaudu! Samast leiate meetme kohta korduma kippuvate küsimuste (KKK) rubriigi.
Tegime samal teemal ka podcasti. Vaata ja kuula:

YouTube: https://www.youtube.com/watch?v=ajY6vWRB434
Spotify: https://open.spotify.com/episode/0dJHgjJdP5OBvPmLUlOn86?si=p2VqPQmPSoiE89ZOgzV-Wg
Soudcloud: https://soundcloud.com/estonian-rural-network/maaelu-jutud-49-suur-ja-vaikeprojektide-toetus-kellele-milleks-ja-kuidas-taotleda?

Täiendav info: Andres Huul, andres.huul@metk.agri.ee

PÕLLUMAJANDUSTOOTJATE õppereis Saksamaale
2025-11-12 00:00 - 2025-11-15 23:59 | Muu, Eesti
Maaelu Teadmuskeskus kuulutab välja KONKURSI osalejate leidmiseks
PÕLLUMAJANDUSTOOTJATE ÕPPEREISILE SAKSAMAALE
Toimumisaeg: 12. november – 15. november 2025
Õppereisi eesmärk:
Tutvuda põllumajandustehnoloogia viimaste saavutuste ja innovaatiliste projektidega Agritechnica messil Hannoveris: https://www.agritechnica.com/en/ ning saada infot tootjate koostööst ülikoolide ja teadusasutustega.
Reisi ülevaade ja tingimused: õppereisi korraldab Maaelu Teadmuskeskus põllumajanduslike teadmiste ja innovatsioonisüsteemi (AKIS) tegevuskava raames.
Õppereisil tutvutakse Agritechnica messi ekspositsiooniga (messi külastatakse kuupäevadel: 13.11, 14.11 ja 15.11), jagatakse omavahel muljeid nähtust, kohtutakse võimalusel teadus-arendusorganisatsiooni esindajatega, et saada Saksamaa põllumajandustootjate olukorrast ülevaade. Samuti on soov tutvuda uuenduslike digitehnoloogiate kasutamisega põllumajanduses.
Korraldajad jätavad endale õiguse vajadusel päevakavas muudatusi teha!
Õppereisil osalejate sihtgrupp: õppereis on mõeldud innovaatilistele ja ambitsioonikatele noortalunikele (lähemalt allpool) ja põllumajandusnõustajatele. Oluline on seotus põllumajandusega, suunatus innovatiivsetele tehnoloogilistele lahendustele ja koostööle teadusasutustega ning teadmiste-kogemuste jagamisele. Reisil osalevad lisaks avaliku sektori esindajad.
Konkursi korras täidetakse 15 kohta, sh 2 põllu-ja maamajandusnõustajat.
Reisi omaosalustasu on 300 eurot /osaleja, mis tuleb tasuda omaosaluse arve saamisel arvel näidatud tähtajaks. Lisaks tasub osaleja messipääsmed, toitlustuse, reisikindlustuse jm isiklikud kulud reisi jooksul (hommikusöögid sisalduvad majutuse hinnas). METK tasub lennupiletite, majutuse ning bussitransfeeride eest.
Kuidas kandideerida?

Täida ankeet aadressil pikk.ee hiljemalt 16. oktoobril 2025 a. kell 23:30.
METK annab teada tulemustest e-posti teel hiljemalt 21. oktoobril 2025 ja saadab arve omaosaluse tasumiseks. Tähtaegsel mittetasumisel valib METK järgmise kandidaadi.
Pärast omaosalusarve tasumist loobumise korral tuleb osalejal tasuda loobumisega /nime muutmisega kaasnevad reisikulud. Osalemisest loobunud liikme osalustasu tagastatakse juhul, kui leitakse tema asemele konkursi tingimustele vastav asendusliige, kes ise omaosaluse tasub.

Ankeet konkursil osalemiseks asub allpool.
Kutsume osalema:

Noortalunikke, vanusega kuni 40a (k.a.), kes on ettevõtjad põllumajandustegevuse valdkonnas (kirjeldada avalduses).

Kandidaatide seast valib osalejad välja METK, lähtudes järgmistest kriteeriumitest:

Taotleja on avalduses veenvalt põhjendanud kuidas osalemine soodustab taotleja innovaatilisuse kasvu ja toodete, teenuste või tehnoloogiate arendamist;
Võrdsete kandidaatide puhul eelistame mikro- või väikeettevõtteid ja taotlejaid, kellel on kogemus teadus-arendustegevuses ja/või tootearenduses ja/või uuendusliku põllumajandustehnoloogia rakendamise valdkonnas (kirjeldada avalduses).

Põllumajandusnõustajaid, kes on kantud põllu-ja maamajandusnõustajate nimekirja.

Eelis on nõustajal, kes on avalduses veenvalt kirjeldanud oma senist kogemust ja kliente uuendusliku põllumajandustehnoloogia nõustamisel.
Muud tingimused:

Kandideerimiseks on kandideerimisavaldus esitatud tähtaegselt ja nõutud kujul;
Õppereisist kogu ulatuses osavõtt ja omaosaluse tasumine;
Hea inglise keele oskus, sest programm viiakse läbi inglise keeles;

Lisainfo: Kairi Andresson-Mikkor, Tel. +372 5880 6720, e-post Kairi.Andresson-Mikkor@metk.agri.ee, METK

AKIS kavandamine
2025-11-19 10:00 - 12:00 | Veebis, Eesti
METK kutsub AKIS teemalisele ülevaate ja plaanide seadmise veebiarutelule

Arutelu toimub: 19. novembril kell 10.00 – 12:00
Toimumiskoht veebis, Teams

Mitmete põllumajanduse ja toidu tootmise eesmärkide saavutamiseks on vajalik hästi toimiv ja koostöine teadmiste ja innovatsioonisüsteem (AKIS ehk Agricultural Knowledge and Innovation System). Maaelu Teadmuskeskus (METK) sai selle süsteemi arendamise ülesande 2023. aastal. Veebiseminaril annab METK ülevaate, mis on tehtud ning kuhu me edasi suundume. Eelkõige soovime valideerida 2026. aastaks kavandatud tegevusi
Kutsutud osalejad: AKIS nõukogu liikmed, teadmussiirde valdkondlike nõukogude liikmed, AKIS partnerid, nõustajad ja konsulendid, Regionaal- ja Põllumajandusministeeriumi esindajad, erialaorganisatsioonid, AKIS teemast huvitatud isikud.
Ajakava
10.00 Sissejuhatus ja avasõnad – Hanna Tamsalu.
10.05 Ülevaade AKIS tegevuskava täitmisest ning 2026. aastaks kavandatud AKIS tegevustest – Katrin Pihor, METK võrgustiku osakonna juhataja.

Ülevaade järgmise perioodi ÜPP kavanditest seoses AKISega – Terje Kaelep, REM teadus- ja arendusosakond, valdkonnajuht

10.30 Küsimused ja vastused, paus 5 min
11:00 Arutelu: AKIS tegevuste fookus
11.40 Ülevaade rahvusvahelistest projektidest Eesti AKISe toetamisel, sh modernAKIS – Hanna Tamsalu, METK
11.55 Kokkuvõte ja edasised sammud

Registreerunud osalejatele saadeti materjalid ja ettekanne ette.
Küsimuste-vastuste jaoks kasutame keskkonda Slido: Sli.do #3273570

Ürituse korraldame projekti modernAKIS põhimõtteid järgides (Communities of Practice). Vaata projekti koolitusmaterjale ja teabesalve: https://akisconnect.eu/
Eesti AKIS-korralduse kohta saad rohkem lugeda siit: https://www.pikk.ee/nouandeteenistus/akis/

Seminari salvestame, aga aruteluosa ei jää järelvaadatavaks.
Tagasiside üritusele: uuringud.agri.ee
Kontakt: Hanna Tamsalu, hanna.tamsalu@metk.agri.ee, 5201078

Nõustajate õppereis Hollandisse
2025-12-07 07:00 - 2025-12-10 20:00 | Muu, Eesti
Maaelu Teadmuskeskus korraldab nõustajate õppereisi Hollandisse 7.-10. detsember 2025
📆 Kestvus: 4 päeva
📍 Koht: Holland (Amsterdam, Arnhem, Rotterdam, Haag)
👥 Sihtgrupp:

Nõustajate nimekirja kuuluvad nõustajad: Nõustajate nimekiri | Maaelu Teadmuskeskus

Õppereisi eesmärk
Õppereis keskendub Hollandi nõuandesüsteemi tundma õppimisele, AKIS tegevustega tutvumisele ja kogemuste jagamisele oma kolleegidega teisest riigist. Kohtumised on planeeritud põllumajandusvaldkonna ettevõtjate ning organisatsioonidega. Fookuses on innovatsioon, keskkonnasõbralikud tehnoloogiad ja aiandus.
Holland on üks maailma suurimaid põllumajandustoodete eksportijaid maailmas, uurime, kuidas nad on selleni jõudnud. Põhilisteks tegevusaladeks on aiandus, piimafarmid, kodulinnufarmid.
Õppereisi kaasrahastab Euroopa Liit.
Korraldajad jätavad endale õiguse teha vajadusel programmis muudatusi.
Omaosalus 200.-
Kohustuslik inglise keele oskus.
Registreerumine allpool kuni 25. november kell 23.30
Õppereisi korraldaja kontakt
Kairi Andresson-Mikkor
Maaelu Teadmuskeskus, Koolitus-ja nõuandeteenistus
Tel. +372 5880 6720, e-post Kairi.Andresson-Mikkor@metk.agri.ee

EL põllumajanduse ja toidu päevad
2025-12-15 10:00 - 2025-12-17 15:00 | Veebis, Eesti
Brüsselis toimuvad 15. -17. detsembril EL põllumajanduse ja toidu päevad. Osaleda saab nii kohapeal kui ka veebi vahendusel.
Rohkem infot ning konverentsile registreerumine SIIN. Konverentsi jälgimiseks veebis eraldi registreeruma ei pea.

Konverentsi fookused:

15. detsember – toiduga kindlustamine tulevikus st antakse ülevaade, kuidas EL põllumajanduspoliitikal läheb praegu ja mis on tulevikuplaanid
16. detsember – ülevaade viimase aasta põllumajanduse nö trendiraportitest
17. detsember – digipõllumajanduse päev

Konverentsi ajal on võimalus külastada minimessi uurimisprojektide, peamiste põllumajandusandmete portaalide ja rahastamisvõimaluste kohta.

EPKK kobarkonverents: “Tark maamajandus 2026”
2026-02-25 - 2026-02-26 | Tartu, Eesti
Eesti Põllumajandus-Kaubanduskoda kutsub osalema kobarkonverentsil
“Tark maamajandus 2026”
Kaks päeva. Neli konverentsi. Üks ühine tulevikusuund.
25.–26. veebruar 2026 | Tartu, Lydia Hotelli sündmuskeskus
Eesti Põllumajandus-Kaubanduskoda kutsub 25.- 26. veebruaril 2026 Tartusse, Lydia Hotelli sündmuskeskusesse, osalema kobarkonverentsil Tark maamajandus 2026. Kahe päeva jooksul toimuvad neli sisukat konverentsi, mis avavad maamajanduse tuleviku võtmeküsimusi metsandusest ja keskkonnast kuni digitaliseerimise ning ühistegevuse arenguni.
See on koht, kus kohtuvad teadmised ja praktika, strateegiline vaade ja igapäevased otsused. Laval on valdkonna tipptegijad ja spetsialistid, aruteludes kõlavad nii värsked teaduspõhised lahendused kui ka päriselulised kogemused. Tark maamajandus 2026 toob Tartusse kokku kogu sektori paremiku, et kujundada ühiselt kestlikku, nutikat ja konkurentsivõimelist maamajandust.
Registreerimine on avatud SIIN.
Neli konverentsi – neli vaadet maamajanduse tulevikule
💻 Digipööre Eesti maamajanduses
1. päev, 25. veebruar, algus kell 9.30
Andmed, tehnoloogia ja innovatsioon muudavad maamajandust kiiremini kui kunagi varem. Konverents toob fookusesse digilahendused, mis loovad tõhusust ja konkurentsieelist.
Rohkem infot siit.
🌍 Keskkonnafoorum 2026
1. päev, 25. veebruar, algus kell 13.00
Kliima, elurikkus ja loodusressursside kasutus on maamajanduse keskmes. Foorum keskendub praktilistele lahendustele ja tasakaalustatud otsustele keskkonna ja majanduse vahel.
Rohkem infot siit.
🌲 Metsandusfoorum 2026
2. päev, 26. veebruar, algus kell 9.30
Metsanduse tulevik otsustatakse täna. Arutame, kuidas ühendada majanduslikud huvid, keskkonnahoid ja ühiskondlikud ootused targaks ja kestlikuks metsanduseks.
Rohkem infot siit.
🤝 Ühistegevuse konverents: Noorte kaasamine ja digitaliseerimine põllumajandusühistutes – tuleviku võti?
2. päev, 26. veebruar, algus kell 13.00
Kuidas tagada ühistegevuse jätkusuutlikkus? Fookuses on noorte roll, juhtimismudelid ja digilahendused, mis aitavad ühistutel areneda ja püsida elujõulistena.
Rohkem infot siit.
Kohtumiseni Tartus!
***
*Korraldaja jätab endale õiguse teha programmis muudatusi
Lisainfo: Marge Mänd, EPKK sündmuste juht, e-post: marge@epkk.ee, tel: 53009034
Sündmused toimuvad Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

EPKK konverents: Digipööre Eesti maamajanduses
2026-02-25 09:30 - 14:00 | Tartu, Eesti
Eesti Põllumajandus-Kaubanduskoda kutsub osalema konverentsil
Digipööre Eesti Maamajanduses
Konverents toimub kobarkonverentsi “Tark maamajandus 2026” raames
Toimumisaeg: 25. veebruar 2026 kell 9.30-14:00 kobarkonverentsi Tark maamajandus 2026 raames
Toimumiskoht: Lydia hotellis sündmuskeskus, Tartu (Ülikooli 14, 51003 Tartu) ja veebiülekanne
Registreerimine on avatud SIIN.
Konverentsil kohapeal osalemine on TASUTA juhul kui registreerunu viibib konverentsil. Kui registreerunud isik ei tule konverentsile, esitab korraldaja registreerunule arve 50+km / konverents. Konverentsil mitteosalemisest palume teatada kirjutades marge@epkk.ee hiljemalt 23.02 kell 9.00.
Veebis osalemine on TASUTA.
Päevakavas*:
9:30 – 9:45 Konverentsi avamine ja sissejuhatus: Miks digipööre on Eesti maamajanduse konkurentsivõime alus? Marek Peensalu, Wihuri Agri müügijuht
9:50 – 10:20 Digiriik ja maamajandus – kuidas avalik sektor loob eeldused digipöördeks? Rivo Noorkõiv, Inimgeograaf ja regionaalarengu ekspert
10:25 – 10:55 Andmed kui tootmisvahend – kuidas põllumajandus on järgmine suur digi edulugu?
Kadri Koel, PRIA teabeteenuste osakonna juhataja ja
Rando Undrus, PRIA kontrollinõunik-välissuhete juht
11:00 – 11:30 Digitaalne põlluraamat ja otsustustugi igapäevases tootmises.
Evely Veetsmann, PRIA põlluraamatu teenuse-tootejuht ja
Rando Undrus, PRIA kontrollinõunik-välissuhete juht
11:30-11:45 sirutuspaus
11:45 – 12:10 Sensori ja droonid täppispõllumajanduses.
Ainar Härm, Maaelu Teadmuskeskuse agrotehnoloogia valdkonna vaneminsener
12:15 – 12:40 Tehisintellekt Nutika põllumajanduse tulevik on käes.
Kristina Šermukšnytė – Alešiūnienė, Agrifood Lithuania DIH direktor
12:40 – 12:55 Hea tahte deklaratsiooni allkirjastamine /kinnitamisel/
12.55 – 13.00 Konverentsi lõpetamine
13:00 – 14:00 lõuna

Konverentsi modereerib: Kristjan Anderson, eAgronom Eesti tegevjuht

*Korraldaja jätab endale õiguse teha päevakavas muudatusi
Lisainfo: Marge Mänd, EPKK sündmuste juht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames,
rahastab Euroopa Maaelu Põllumajandusfond.

EPKK konverents: Keskkonnafoorum 2026
2026-02-25 13:00 - 17:30 | Tartu, Eesti
Eesti Põllumajandus-Kaubanduskoda kutsub osalema konverentsil “Keskkonnafoorum 2026”
Toimumisaeg: 25. veebruar 2026 kell 14.00-17.30 kobarkonverentsi Tark maamajandus 2026 raames
Toimumiskoht: Lydia hotellis sündmuskeskus, Tartu (Ülikooli 14, 51003 Tartu) ja veebiülekanne
Registreerimine on avatud SIIN.
Registreerimine on avatud kuni 17.02.2026
Konverentsil kohapeal osalemine on TASUTA juhul kui registreerunu viibib konverentsil. Kui registreerunud isik ei tule konverentsile, esitab korraldaja registreerunule arve 50+km / konverents. Konverentsil mitteosalemisest palume teatada kirjutades marge@epkk.ee hiljemalt 23.02 kell 9.00.
Veebis osalemine on TASUTA.
Päevakavas*:
13:00-14:00 lõuna
14:00 –14:10 Avasõnad ja fookuse seadmine
14:10 – 14:45 Kliimakindel majandus. Laura Remmelgas, Kliimaministeeriumi kliimaosakonna juhataja

Kliimakindla majanduse seaduse loogika
Põllumajanduse teekaart ja seosed teiste sektoritega
Mida ettevõtja jaoks tähendab „kohustuslik“, „ootel“ ja „strateegiline“

14:45 – 15:20 Kliimajalajälje mõõtmine põllumajanduses – KHG jalajälje hindamise tööriista valideerimise projekt.
Sirli Pehme, Eesti Maaülikool, maamajanduse ökonoomika õppetool / Sustainability Services OÜ

KHG jalajälje hindamise tööriista valideerimise tulemused
Õppetunnid Eesti põllumajandusettevõtetest
Mida ja kuidas on mõistlik mõõta igapäevases juhtimises

15:20 – 16:00 Looduse taastamise kava – regulatsioonist rakenduseni.
Mart Kiis, Kliimaministeeriumi elurikkuse ja kaitse osakonna looduskaitse strateegia valdkonna juht ja Katrin Rannik, Regionaal- ja põllumajandusministeeriumi põllumajanduskeskkonna poliitika osakonna juhataja

Elurikkus ja ökosüsteemiteenused tootmises
Võimalikud konfliktid ja sünergiad
Mida see tähendab ettevõtte tasandil

16:00 – 16:15 sirutuspaus
16:15 – 17:15 Paneelarutelu: Taastekava ja ÜPP investeeringud keskkonnaeesmärkidesse

Laura Remmelgas, Kliimaministeeriumi kliimaosakonna juhataja
Katrin Rannik, Regionaal- ja põllumajandusministeeriumi põllumajanduskeskkonnapoliitika osakonna juhataja
Margus Muld, Agrone OÜ juhatuse liige

17:15 – 17:30 konverentsi kokkuvõte ja lõpetamine

Konverentsi ja arutelu modereerib: Ants-Hannes Viira, EPKK Põllumajanduspoliitika juht

*Korraldaja jätab endale õiguse teha päevakavas muudatusi

Lisainfo: Marge Mänd, EPKK sündmuste juht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Ringmajanduse koostööpäev
2026-03-10 14:00 - 17:00 | Tallinn
Teadus ja äri kohtuvad: Ringmajanduse koostööpäev teadlastele ja ettevõtetele

10. märts, 14:00 – 17:30

MILLAL:  10. märts 2026 kell 14.00-17.30
KUS: Tallinnas, Telliskivi F-hoone Mustas saalis
MIS TOIMUB: Ettevõtete ja teadlaste koostöövõimaluste arutelu kiirkohtingu formaadis.
KUIDAS VALMISTUDA: Valmistage ette kuni kaheminutiline liftikõne oma uurimistööst või ettevõttes esinevast väljakutsest. See aitab kiirelt ja selgelt edastada oma vajadusi ning fookust potentsiaalsetele koostööpartneritele.
Fookusteemad:

Kaevandusjäätmete ümbertöötlemine ja taaskasutamine;
Ehitusjäätmete ümbertöötlemine ja taaskasutamine;
Tekstiilijäätmete ümbertöötlemine ja taaskasutamine;
Orgaaniliste jäätmete ümbertöötlemine looduslikeks väetisteks ja taimekaitsevahenditeks;
Erinevate jäätmete (nt plast, puit, põhk, CO2 jm) ümbertöötlemine kemikaalideks ja kütusteks;
Uute kestvamate ja/või ümbertöödeldavate materjalide väljatöötamine ja kasutuselevõtt (nt uudsed (bio)komposiitmaterjalid, pakendid, kattematerjalid);
Metallide bioleostamine jäätmetest.

PÄEVAKAVA
14.00 Tervitussõnad
14.05 Inspiratsiooniesineja.
14.20 Raund 1: Ettevõtete ja teadlaste liftikõned. Võimaluste ja väljakutsete tutvustamine ning nende täpsustamine, vabas vormis lühivestlused.
Palume nii ettevõtjail kui teadlastel olla valmis avatult rääkima oma tegemistest.
15.25 Sirutuspaus
15.45 Raund 2: Jätkuvad Raund 1 vestlused
16.45 Kokkuvõte
17.00 Vabas vormis võrgustumine
Lisaks saab kohapeal infot ka avaliku sektori rahastus- ja tugimeetmetest. Koostööd aitavad teha sektorite vahelise mobiilsuse meede SekMo, temaatilised teadus- ja arendusprogrammid – TemTA, Euroopa Horisondi ja EISi toetusmeetmed ning erialaliidud.
Päeva juhib Mariann Proos Startup Estoniast.
Sündmusele registreerimine: Teadus ja äri kohtuvad: Ringmajanduse koostööpäev teadlastele ja ettevõtetele – Eesti Teadusagentuur

Leia oma koht Euroopa projektides
2026-03-18 10:00 - 16:00 | Harjumaa, Harjumaa, Eesti
Eesti Teadusagentuur (ETAG) koostöös projekti PREMIERE partneritega – Maaelu Teadmuskeskus (METK) ja MTÜ Kodukant Läänemaa – kutsub osalema Horisont Euroopa rahastusprogrammi koolitusel, mis on suunatud uutele tulijatele ning väiksema kogemusega taotlejatele.

Koolitusele on oodatud kõik organisatsioonid ja spetsialistid, kes on huvitatud osalemisest Horisont Euroopa klaster 6 ja missioonide taotlusvoorudes.

Mis on Horisont Euroopa?
Horisont Euroopa on Euroopa Liidu teadus- ja innovatsiooniprogramm, mille eesmärk on toetada suurte ühiskondlike väljakutsete lahendamist ning tugevdada teaduse, ettevõtluse ja avaliku sektori vahelist koostööd.
Programmis on oodatud osalema eri tüüpi organisatsioonid: ülikoolid ja teadusasutused; ettevõtted (sh VKEd ja iduettevõtted); tööstusettevõtted; mittetulundusühingud ja kodanikuühendused; riigiasutused (ministeeriumid, omavalitsused, allasutused); erialaliidud; muuseumid ja huviharidusasutused; harrastusteaduse ja kodanike kaasamisega asutused.
Mida koolitusel käsitletakse?
Koolitusel:

tutvustavad ETAGi konsultandid Horisont Euroopa osalustingimusi;
selgitatakse, kuidas leida ja tõlgendada sobivaid taotlusvooru teemasid;
antakse ülevaade partneriotsingu võimalustest;
annavad METKi ja KKLMi eksperdid ülevaate PREMIERE mitme osapoolega lähenemist toetavatest tööriistadest;
jagatakse juhiseid ja näpunäiteid partnerprofiili loomiseks ja kuvandi kujundamiseks;
viiakse läbi konsortsiumi simulatsioon, mis aitab osalejatel paremini mõista ja juhtida HEU projektide mitmekesist partnerite ringi;
demonstreeritakse konsortsiumi loomise tööriista, mis aitab strateegiliselt ja läbimõeldult kujundada tugevat, tasakaalustatud ja projekti eesmärke toetavat MAA-konsortsiumi.

Koolitus on tasuta ning toimub eesti keeles ja füüsiliselt kohapeal Sakus ja Tartus.
Osalejate arv on piiratud. Vajalik on eelnev registreerumine hiljemalt 9. märtsiks 2026.

Toimumisajad ja -kohad ning registreerumine

18. märts 2026 kell 10.00–16.00 – Saku (METK Saku labor, Teaduse 4, Saku)
Registreeru koolitusele Sakus:
https://etag.ee/uritus/horisont-euroopa-praktiline-koolitus-uutele-taotlejatele-sakus/

19. märts 2026 kell 10.00–16.00 – Tartu, ETAGi kontor (ETAGi 8. korruse suur ruum, Soola 8, Tartu)
Registreeru koolitusele Tartus:
https://etag.ee/uritus/horisont-euroopa-praktiline-koolitus-uutele-taotlejatele-tartus/

Ürituse kava:

9:30-10:00

Kogunemine ja registreerumine

10:00-12:00

Horisont Euroopa osalustingimused

Taotlusvooru teemade otsing ja lugemine

Partneriotsingu võimalused

12:30-13:20

LÕUNA (osalejad omal kulul)

13:00-16:00

PREMIERE projekti ja tööriistakasti tutvustus

Konsortsiumi moodustamise põhimõtted ja praktilised soovitused

Kontaktid:
ETAGis Katrin Saar katrin.saar@etag.ee
METKis Hanna Tamsalu hanna.tamsalu@metk.agri.ee
MTÜ Kodukant Läänemaa Maarja Pikkmets maarja.pikkmets@kklm.ee

Kahe jalaga maa peal
2026-05-22 10:00 - 17:00 | Tartu, Eesti
Eesti Maaülikooli juhtimiskonverents “Kahe jalaga Maa peal” 22.05.2026
TEEMA: “Ressursijulgeolek – kuidas seda kindlustada?”
Igapäevaelus on hädavajalikud toit, puit, puhas vesi, energia ja targad inimesed. Kohalikke ressursse justkui on, aga kas meil on selge vaade ja kindlus, kuidas neid kasutada ja väärindada? Majanduslik keskkond on ebastabiilne ja investeerimiskindlust on vähe. Kuidas siis liikuda neis valdkondades edukalt edasi? Vaatame tagasi, analüüsime olevikku ja proovime tulevikku aimata.
Toome kokku Eesti Maaülikooli vilistlased, ettevõtjad, juhid, otsustajad ning tänase noore põlvkonna ülikoolist, et jagada kogemusi sektoriteüleselt ja leida parimaid lahendusi ressursijulgeoleku tagamiseks.

Konverentsil on kolm temaatilist osa:

Tuleviku haridus, juhid ja oskused
Põllumajandus ja toit
Mets ja puit

Päeva juhib Mirko Ojakivi.

Konverents toimub Eesti Maaülikooli aulas F. R. Kreutzwaldi 1a Tartu
https://www.emu.ee/juhtimiskonverents2026
